**NOTĂ INFORMATIVĂ**

la proiectul Hotărîrii Guvernului

cu privire la transmiterea unor bunuri

|  |
| --- |
| 1. **Denumirea autorului și, după caz, a participanților la elaborarea proiectului** |
| Proiectul Hotărîrii Guvernului cu privire la transmiterea unor bunuri este elaborat de către Ministerul Educației, Culturii și Cercetării și prevede dotarea instituțiilor de învățământ general cu 637 laptop-uri. |
| 1. **Condițiile ce au impus elaborarea proiectului de act normativ și finalitățile urmărite** |
| Proiectul Hotărîrii Guvernului cu privire la transmiterea unor bunuri a fost elaborat în scopul dotării instituțiilor de învățământ cu tehnică de calcul, pentru a oferi accesul atât a elevilor, cât și cadrelor didactice la tehnologiile informaționale necesare pentru desfășurarea procesului educațional în clasă și la distanță. Finalitatea urmărită este de a oferi posibilitatea elevilor și cadrelor didactice să beneficieze de laptopuri la necesitate, în scopul asigurării accesului la educație la distanță în perioada de pandemie și nu numai, prin transmiterea acestora în utilizare temporară.  Propunerea de repartizare a laptopurilor a avut la bază respectarea principiului echității și a corectitudinii, astfel încât să se asigure minimul necesar de tehnică de calcul pentru continuarea procesului educațional, în speță organizat și desfășurat de la distanță. Astfel, reieșind din faptul că laptop-urile vor fi destinate pentru a asigura accesul la studii atât în contextul desfășurării învățământului la distanță/online, cât de în alte scopuri educaționale, mecanismul propus pentru repartizarea tehnicii de calcul ține de numărul total al elevilor și cadrelor didactice la nivel de fiecare raion/municipiu, raportat la numărul total al elevilor și cadrelor didactice la nivel de țară. |
| 1. **Principalele prevederi ale proiectului și evidențierea elementelor noi** |
| Potrivit proiectului se propune transmiterea, cu acordul consiliilor locale, a bunurilor și materialelor circulante din proprietatea statului, administrarea Ministerului Educației, Culturii și Cercetării, în proprietatea unităților administrativ-teritoriale.  Reieșind din contextul pandemiei de COVID-19 și necesitatea repartizării rapide a acestor bunuri, se propune ca Hotărârea de Guvern să intre în vigoare la data publicării în Monitorul Oflcial al Republicii Moldova. |
| 1. **Fundamentarea economico-financiară** |
| Prezentul proiect nu necesită cheltuieli suplimentare. |
| 1. **Modul de încorporare a actului în cadrul normativ în vigoare** |
| Pentru implementarea prezentului proiect nu va fi necesară modificarea altor acte normative. |
| 1. **Avizarea și consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, proiectul a fost plasat pe pagina web oficială a Ministerului Educației, Culturii și Cercetării [www.mecc.gov.md](http://www.mecc.gov.md), compartimentul Transparență, directoriul Transparență decizională, secțiunea Modul de participare. |

**Ministru Lilia POGOLȘA**

Executant: A.Prisacaru, tel. 0 22 232785